**ТЕХНИЧКА СПЕЦИФИКАЦИЈА**

**Услуге посредовања при куповини авио карата и других путних карата и резервацији хотелског смештаја за службена путовања у земљи и иностранству у Институту за мултидисциплинарна истраживања, подразумевају**:

1. резервацију авио и других путних карата у економској класи за све дестинације света;
2. Организацију трансфера од аеродрома до изабраног хотелског или другог смештаја;
3. резервацију организацију превоза која мора бити таква да обезбеди и другу неопходну врсту превоза за наставак путовања у случају да се до крајњег одредишта не може стићи авионом;
4. хотелског смештаја у хотелима категорије 3 или 4 звездице или другим угоститељским објектима за смештај у земљи и иностранству;
5. резервацију хотелског смештаја и/или превоза у вези са присуствовањем на семинарима, стручним скуповима, обукама, стручним усавршавањима ван седишта Наручиоца, али тако да цене смештаја/превоза не могу бити веће од цена које нуде организатори семинара, стручних скупова, обука и стручног усавршавања тј. туристичке агенције са којима организатори сарађују;
6. пружање информација о могућој сатници путовања траженом врстом превоза;
7. пружање информација о ценама авио и других путних карата и ценама хотелског и другог смештаја;
8. понуду најниже расположиве цене у време вршења резервације;
9. понуду економски најповољнијег решења за организацију путовања као и најбоље везе са најбржом следећом конекцијом;
10. да цена боравишне таксе мора бити урачуната у цену хотелског и другог смештаја;
11. пружање информација о условима отказа (трошковима) које је прописао крајњи извршилац услуге односно компанија превозника или хотел, а наручилац услуге задржава право да откаже резервацију путних карата и резервцију смештаја у складу са условима крајњег извршиоца услуге;

**Изабрани давалац предметних услуга се обавезује да ће:**

1. на позив наручиоца упућен путем електронске поште у року од највише 24 часа доставити понуду за авио и друге путне карте и хотелски и други смештај (позив наручиоца ће садржати одређење коначне дестинације, ближе одређење локације и других карактеристика смештаја и друге неопходне услове);
2. на захтев наручиоца доставити више опција за економску класу превоза за тражену дестинацију од више различитих авио превозника или превозника у друмском и железничком саобраћају, као и више понуда за смештај, све према конкретним потребама наручиоца;
3. бити доступан наручиоцу 168 часова у седмици, односно 365 дана у години;
4. одмах поступити по евентуалним примедбама наручиоца у погледу недостатака на име квалитета и цене за пружене услуге;
5. авио и друге путне карте и резервације хотелског и другог смештаја наручиоцу достављати путем електронске поште;
6. у случају отказивања заказаног лета из било ког разлога, а уколико авио компанија није у могућности да благовремено обезбеди други лет, преузме обавезу збрињавања путника и обезбеђивања лета друге авио компаније;
7. у случају потребе да се унапред резервише смештај преузети обавезу око организације смештаја и плаћања, а након тога испоставити рачун наручиоцу.

**Наручилац задржава право да:**

1. врши проверу цена путних карата и смештаја за тражене дестинације путовања и код других агенција;
2. уколико приликом провере цена уочи да постоје већа одступања у цени од оне коју нуди пружалац услуга, захтева од пружаоца услуга да му обезбеди повољнију понуду коју је сам пронашао;
3. активира средство финансијског обезбеђења испуњења уговорних обавеза уколико пружалац услуга не поступи у складу са тачком 2.